Weer sit niemand koud nie | Netwerk24
Weer sit niemand koud nie
Atlete spring weg om die 21.1 km-wedloop aan te pak. Foto’s: Joline van der Merwe
Honderde atlete het Saterdag, on­danks die gure weer, aan die ArcelorMittal Langebaan-halfmara­thon deelgeneem.
Dié halfmarathon is deur ArcelorMittal Saldanha-atletiekklub in samewerking met Club Mykonos en Weslander as mediaborg aangebied.
’n Lekker gees van samehorigheid het geheers onder die stappers en drawwers wat die 21.1 km, 10 km of 5 km-pretloop aangedurf het.
Bossie Boshoff, voorsitter van die klub, bedank almal wat betrokke was om van dié dag ’n sukses te maak. Atletiekklubs van buite die Weskus het aan die wedlope deelgeneem. Die 21.1 km was ook ’n amptelike wedloop vir die Weskus-atletiekvereniging.